Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 375

1. Légijármű szerelő szakszolgálati engedély 1.1. Általános előírások: 1.1.1. A polgári repülésben lajstromozásra kötelezett légijárművek karbantartását, minősítését az a személy végezheti, akinek érvényes légijármű-szerelő szakszolgálati engedélye van, az 1.1.2. pontban felsorolt képesítések valamelyikét megszerezte és típus vagy kategória jogosítással rendelkezik. 1.1.2. A polgári repülés területén rendszeresített légijármű karbantartó képesítések: — művelet orientált karbantartó, — légijármű-szerelő, — művelet orientált forgalmi minősítő (csak típusjogosítás esetében), — II. típusú minősítő, — I. típusú minősítő, — berendezésre korlátozott I-es típusú minősítő, — légijármű-szerkezet javító, korlátozott I-es típusú minősítő. 1.1.3. A légijármű-szerelő, II-es típusú minősítő és I-es típusú minősítő jogosítás az alábbi szakterületekre adható: I. teljes légijármű, II. sárkány szerkezetek és rendszerei, III. hajtómű-motor és rendszerei (típusjogosított légijármű esetén az adott hajtómű gyártmány megjelölésével), IV. légijármű villamos rendszerei, V. a) légijármű műszerek, V. b) légijármű elektronikus műszerek, VI. légijármű hírközlő és rádiónavigációs rendszerek. 1.1.4. Teljes légijármű jogosítás 1.1.4.1. A típusjogosításra kötelezett légijárművek esetében a teljes légijármű jogosítás azt jelenti, hogy az engedélyes a teljes légijárművet üzemképessé nyilváníthatja. 1.1.4.2. Teljes légijármű jogosítást — típusjogosításra kötelezett légijárműveknél — II. vagy I. típusú minősítő képesítéssel rendelkező személy kaphat. Mechanikus képesítéssel (II., III. szakterület) rendelkezők részére a műszerész (IV., V., VI.) szakterületekből, műszerész képesítéssel rendelkezőknek pedig a mechanikus szakterületekből — ATA 104 Level I. szerinti tanfolyam után — vizsgát kell tenni. 1.1.4.3. Kategória jogosításra kötelezett légijárművek esetében a teljes légijármű jogosítás azt jelenti, hogy az engedélyes a teljes légijárművet üzemeltetheti, karbantarthatja, és repülésre alkalmasnak minősítheti azon típusnál, amelyből az 1.1.12.2. pontban meghatározott feltétel teljesítette. 1.1.4.4. Teljes légijármű jogosítást — kategória jogosításra kötelezett légijárműveknél — csak a II. vagy I. típusú minősítő képesítéssel és II. és III. szakterületi jogosítással rendelkező személy kaphat. 1.1.5. A II-es szakterülethez a sárkány szerkezetek és ezek rendszerei, magassági és légkondicionáló rendszer, ajtók — nyílások berendezései, kabinbelső rendszerei és berendezései, kormány és mechanizációs rendszerek, tüzelőanyag rendszer, hidraulika rendszer, futómű berendezések, levegő rendszerek a tűzoltás mechanikus és pirotechnikai rendszerei tartoznak. 1.1.6. A III-as szakterülethez a légijármű motorok és hajtóművek szerkezetei, ezek rendszerei, olajrendszerek, indítórendszerek, gyújtásrendszerek, hajtómű levegőrendszerek, a hajtómű vezérlés rendszerei, légcsavarok és rendszereik, valamint a fedélzeti segédhajtóművek szerkezetei és rendszerei tartoznak. 1.1.7. A IV. szakterülethez a légijármű erősáramú hálózatai, ezek felszerelései, külső és belső világítástechnikai berendezései és jelzőfényei, mágneskapcsolói, áramellátás, légijármű vezérlés villamos rendszere, tüzelőanyag , tűzjelzés és tűzoltás villamos rendszere, indításrendszer, jégtelenítés és jelzésrendszer, hidraulikarendszer villamos vezérlése, légkondicionáló (hermetikus kabinnyomás szabályozó) és automatikus levegő hőmérséklet szabályozó villamos rendszer, közhasználatú és konyhai villamos rendszer tartozik. 1.1.8. Az V. a) szakterülethez a légijármű mechanikus műszerkészletei, villamos műszerkészlete (adó-vevő hálózat), oxigénrendszer, giroszkópikus műszerkészletek, teljes és statikus nyomásrendszer, levegő jelrendszer, állásszög és túlterhelés automatarendszer tartozik. 1.1.9. Az V. b) szakterülethez a légijármű elektronikus műszerkészletei, irányrendszer, robotpilóta, veszélyes földközelítési rendszer, repülési adatrögzítő, legyezőmozgást csillapító rendszer, automatikus fedélzeti vezérlő rendszer, navigációs számítórendszer és egyéb számítástechnikai rendszerek tartoznak. 1.1.10. A VI. szakterülethez a légijármű rádió, hírközlő, rádiónavigációs és mikrohullámú rendszerei, fedélzeti hangrögzítő és fedélzeti távbeszélő készletei tartoznak. 1.1.11. Típusjogosítás 1.1.11.1. A típusjogosítás megszerzésének feltételei: Típusjogosítást az a légijármű-szerelő kaphat, aki a típusjogosításba sorolt légijármű ismeretéből a képzést megszerezte és sikeres hatósági vizsgát tett. 1.1.11.2. Típuskorlátozás: A típusjogosításra kötelezett légijárműveknél, légijármű-szerelő, II-es típusú minősítő és I-es típusú minősítő jogosítás esetében a légiközlekedési hatóság két típusra ad jogosítást. Művelet orientált forgalmi minősítő jogosítás esetén — azonos szakterületre — a megszerezhető típusjogosítások száma nincs korlátozva. 2001/13. szám 1.1.11.3. A típusjogosításra kötelezett légijárműveknél a bejegyzett jogosítás csak a szakszolgálati engedélyben megjelölt hajtómű típussal (típusokkal) ellátott légijárművekre érvényes. 1.1.12. Kategória jogosítás 1.1.12.1. Kategória jogosítás megszerzésének feltétele: Kategória jogosítást az a légijármű-szerelő kaphat, aki a kategóriába sorolt légijárműtípusismeretéből a képzést megszerezte és sikeresen hatósági vizsgát tett. Kategória jogosításnál a szakszolgálati engedélybe típus nem kerül bejegyzésre. 1.1.12.2. Az első hatósági típusvizsga alapján megszerzett kategória jogosítás érvényessége vonatkozik mindazon típusokra a kategórián belül, amelyekből az engedélyes az üzemeltető, karbantartó, kiképző szervezetnél (a továbbiakban: karbantartó szervezet) a képzést megszerezte és sikeres vizsgát tett. A karbantartó szervezet a vizsgáról jegyzőkönyvet készít, amelyet köteles megőrizni, valamint a sikeres vizsgáról az engedélyes részére igazolást ad. 1.1.12.3. Légijármű kategóriák: 1.1.12.3.1. Motoros/Helikopter: A — legfeljebb 2250 kg felszálló tömeggel: könnyű kategória, B — 2251—5700 kg felszálló tömeggel: közepes kategória, C — 5700 kg-nál nagyobb felszálló tömeggel: nehéz kategória. 1.1.12.3.2. Vitorlázó repülőgép: A — fa építésű, B — fém építésű, C — műanyag építésű. 1.1.13. Berendezésre korlátozott I-es típusú minősítő képesítés 1.1.13.1. Berendezésre korlátozott I-es típusú minősítő képesítés az alábbi szakterületekre adható ki: — C1 Magassági és légkondicionáló rendszer berendezéseinek karbantartása (ATA 21), — C2 Robotpilóta berendezéseinek karbantartása (ATA 22), — C3 Rádió berendezések karbantartása (ATA 23, 34), — C4 Ajtók—Nyílások berendezéseinek karbantartása (ATA 52), — C5 Elektromos energia hálózatok berendezéseinek karbantartása (ATA 24, 33), — C6 Berendezések jogosításba tartozó berendezések karbantartása (ATA 25, 38, 45), — C7 Hajtómű—Segédhajtómű berendezések karbantartása (ATA 49, 71, 72, 73, 74, 75, 76, 77, 78, 79, 80, 81, 82, 83), — C8 Kormány és mechanizációs berendezések karbantartása (ATA 27, 55, 57—4, 57—6, 57—7), — C9 Tüzelőanyag rendszer — Sárkány szerkezet berendezéseinek, illetve egységeinek karbantartása (ATA 28), — C10 Helikopter—forgószárny karbantartása (ATA 62, 64, 66, 67), — C11 Helikopter—közlőművek (ATA 63, 65), — C12 Hidraulika rendszer berendezéseinek karbantartása (ATA 29), — C13 Műszerek jogosításba tartozó berendezések karbantartásba (ATA 31), — C14 Futómű berendezések karbantartása (ATA 32), — C15 Oxigén rendszer berendezéseinek karbantartása (ATA 35), — C16 Légcsavarok karbantartása (ATA 61), — C17 Levegő rendszerek berendezéseinek karbantartása (ATA 36, 37), — C18 Jég-, Csapadék-, Tűzvédelmi berendezések karbantartása (ATA 26, 30), — C19 Ablakok jogosításba tartozó berendezések és egységek karbantartása (ATA 56). 1.1.13.2. A korábbi, berendezés-csoportra korlátozott I-es típusú minősítő képesítéssel rendelkező engedélyes részére — kérelemre — az adott berendezés-csoportnak megfelelő C1—C19 szakterületre jogosító szakszolgálati engedélyt kell kiadni. 1.1.14. Légijármű-szerkezet javító képesítés 1.1.14.1. Légijármű-szerkezet javító képesítés az alábbi szakterületekre adható ki: — C20/1 Fém-szerkezet javító (légijárműtípushoz kötött), — C20/2 Kompozit-szerkezet javító, — C20/3 Egyéb légijármű-szerkezet javító. 1.1.14.2. A korábbi, szakterületre korlátozott I-es típusú minősítő képesítéssel rendelkező engedélyes részére — kérelemre — az adott szakterületnek megfelelő C20 szakterületre jogosító szakszolgálati engedélyt kell kiadni. 1.2. Művelet orientált karbantartó képesítés megszerzésének és hosszabbításának feltételei: 1.2.1. Iskolai végzettség: A műveleti orientált karbantartó jogosítás alapja az adott művelet végrehajtásához szükséges, az Országos Képzési Jegyzékben szereplő végzettség. 1.2.2. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — szabályzatismeret és eljárásismeret annál a szervezetnél, ahol a légijárművön folytatott tevékenységét végzi, — jóváhagyott magyar nyelvű karbantartási dokumentáció hiányában a karbantartási nyelv megfelelő szintű, igazolt ismerete (állami vagy azzal egyenértékű nyelvvizsga, illetve hatósági nyelvvizsga). 1.2.3. A pályázónak az adott művelet elvégzéséhez szükséges gyakorlati jártasságot igazolnia kell. 2001/13. szám 1.2.4. Hosszabbítás 1.2.4.1. Az engedélyesnek — amennyiben szükséges — elméleti tanfolyamon kell részt vennie, és vizsgáznia kell a vállalati eljárásokkal szabályzatokkal kapcsolatos változásokból. 1.2.4.2. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.2.5. Jogosultság: Az engedélyes jogosult a szakszolgálati engedélyben bejegyzett művelet(ek) önálló végrehajtására a légijárművön, valamint jogosult az önállóan végrehajtott munkák minősítésére. 1.3. Légijármű szerelő képesítés megszerzésének és hoszszabbításának feltételei: 1.3.1. Életkor: betöltött 19. életév. 1.3.2. Iskolai végzettség: középfokú repülőgép szerelő vagy repülőgép műszerész szakmunkás képesítés. 1.3.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a hatóság által jóváhagyott, légijármű-szerelő szintű típusismeret azon szakterületen előírt tananyagból, amelyre a pályázó a légijármű-szerelő szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — jóváhagyott magyar nyelvű karbantartási dokumentáció hiányában a karbantartási nyelv megfelelő szintű, igazolt ismerete (állami vagy azzal egyenértékű nyelvvizsga, illetve hatósági nyelvvizsga). 1.3.4. Tapasztalat: A gyakorlati idő az önálló munkavégzésig 1 év középfokú és 6 hónap felsőfokú végzettség esetén. A gyakorlati idő alatt végzett munkáról személyre szóló munkanaplót kell vezetni. 1.3.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja meg az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.3.6. Folyamatosság: A jogosított tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie az engedélyesnek. 1.3.7. Hosszabbítás 1.3.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 1.3.7.2. Az engedélyesnek elméleti tanfolyamon kell részt vennie és vizsgáznia kell a típussal, vállalati eljárásokkal szabályzatokkal kapcsolatos változásokból, valamint „Emberi tényezők” ismeretekből. 1.3.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.3.8. Jogosultság: Sikeres vizsga alapján az engedélyes jogosult a szakszolgálati engedélyben meghatározott típuson vagy kategóriában jogosításának megfelelő szaktevékenységet végezni, amely kiterjed: — ápolás, karbantartás önálló végzésére, — II. típusú vagy I. típusú minősítő irányítása alatt (ellenőrzés mellett) történő javításra, üzemeltetésre, beszabályozásra, — repülés előtti ellenőrzés, napi alkalmasság megállapításra önállóan. 1.4. Művelet orientált forgalmi minősítő képesítés megszerzésének és hosszabbításának feltételei: 1.4.1. Életkor: betöltött 19. életév. 1.4.2. Iskolai végzettség: középfokú repülőgép szerelő vagy repülőgép műszerész szakmunkás képesítés. 1.4.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a hatóság által jóváhagyott, ATA 104 Level II. szerinti típusismeret az adott szakterületen előírt tananyagból, amelyre a pályázó a légijármű-szerelő szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — jóváhagyott magyar nyelvű karbantartási dokumentáció hiányában a karbantartási nyelv megfelelő szintű, igazolt ismerete (állami vagy azzal egyenértékű nyelvvizsga, illetve hatósági nyelvvizsga). 1.4.4. Tapasztalat: A sikeres hatósági elméleti vizsgát követően a gyakorlati idő az önálló munkavégzésig 1 év középfokú és 6 hónap felsőfokú végzettség esetén. A gyakorlati idő alatt végzett munkáról személyre szóló munkanaplót kell vezetni. 1.4.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.4.6. Folyamatosság: Az engedélyesnek a tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie. 1.4.7. Hosszabbítás 1.4.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 2001/13. szám 1.4.7.2. Az engedélyesnek elméleti tanfolyamon kell részt vennie, és vizsgáznia kell a típussal, vállalati eljárásokkal, szabályzatokkal kapcsolatos változásokból, valamint „Emberi tényezők” ismeretekből. 1.4.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.4.8. Jogosultság: Sikeres vizsga alapján az engedélyes jogosult: A szakszolgálati engedélyben meghatározott típuson jogosításának megfelelő szaktevékenységet végezni, amely kiterjed: — „serviceing és ground handlig” feladatok, valamint „transit”, „daily”, „weekly check” önálló végrehajtására, — a JAR/AMC—145.30(d)(1) pontjában felsorolt „egyszerű hibajavítások” önálló végrehajtására, — a fent említett feladatok tekintetében — azok önálló végrehajtása esetén — üzemképesség-tanúsító nyilatkozat kiadására. 1.5. II. típusú minősítő képesítés megszerzésének és hosszabbításának feltételei: 1.5.1. Életkor: betöltött 21. életév. 1.5.2. Légijármű szerelő szakszolgálati engedély. 1.5.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a hatóság által jóváhagyott, ATA 104 Level III. szerinti típusismeret azon szakterületen előírt tananyagból, amelyre a pályázó a légijármű-szerelő szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — a javítási, beszabályozási és minőségellenőrzési munkák ismerete. 1.5.4. Tapasztalat 1.5.4.1. A teljes légijármű üzemképességét igazoló bizonylat aláírásához az engedélyben feltüntetett jogkör alapján, valamint típusjogosításra kötelezettek részére, továbbá kategóriajogosításra kötelezettek közül a „B” és „C” kategóriában — 3 év gyakorlat, vagy — 2 év gyakorlat szükséges, ha a pályázó szakirányú felsőfokú végzettséggel rendelkezik. 1.5.4.2. Kategória jogosításra kötelezettek részére az „A” kategóriában — 2 év gyakorlat, vagy — 1 1/2 év gyakorlat szükséges, ha a pályázó szakirányú felsőfokú végzettséggel rendelkezik. 1.5.4.3. Szakterületre korlátozott szakszolgálati engedély estén a szakszolgálati engedélyben feltüntetett jogkör alapján, továbbá típusjogosításra kötelezettek részére, valamint kategóriajogosításra kötelezettek közül a „B” és „C” kategóriában — 2 év gyakorlat, vagy — 1 1/2 év gyakorlat szükséges, ha a pályázó szakirányú elsőfokú végzettséggel rendelkezik. 1.5.4.4. Kategóriajogosításra kötelezettek részére „A” kategóriában — 1 1/2 év gyakorlat, vagy — 1 év gyakorlat szükséges, ha a pályázó szakirányú felsőfokú végzettséggel rendelkezik. 1.5.4.5. Az I. vagy II. típusú minősítő jogosítással rendelkező személynél a megszerzett tapasztalatot átminősítésnél figyelembe lehet venni, azonban a szakterületek esetleges különbözősége esetén az engedélyesnek hatósági különbözeti vizsgát kell tennie. 1.5.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja meg az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.5.6. Folyamatosság: A jogosított tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie az engedélyesnek. 1.5.7. Hosszabbítás 1.5.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 1.5.7.2. Az engedélyesnek elméleti tanfolyamon kell részt vennie és vizsgáznia kell a típussal, vállalati eljárásokkal szabályzatokkal kapcsolatos változásokból, valamint „Emberi tényezők” ismeretekből. 1.5.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.5.8. Jogosultság: Sikeres vizsga alapján az engedélyes jogosult a szakszolgálati engedélyben meghatározott típuson vagy kategóriában jogosításának megfelelő szaktevékenységet végezni, és az elvégzett munkát minősíteni, amely kiterjed: — légijármű-szerelő munkájának irányítására, ellenőrzésére, minősítésére, — üzemeltetésre, karbantartásra, beszabályozásra, ennek irányítására, ellenőrzésére, minősítésére, — minőség-ellenőrzésre. 1.6. I. típusú minősítő képesítés megszerzésének és hoszszabbításának feltételei: 1.6.1. Életkor: betöltött 23. életév. 1.6.2. Légijárműszerelő szakszolgálati engedély. 1.6.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: 2001/13. szám — a hatóság által jóváhagyott, ATA 104 Level III. szerinti típusismeret azon szakterületen előírt tananyagból, amelyre a pályázó a légijármű-szerelő szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — nagyjavítási és felújítási ismeretek, — javítási és beszabályozási ismeretek, — minőség-ellenőrzési ismeret. 1.6.4. Tapasztalat 1.6.4.1. A teljes légijármű üzemképességét igazoló bizonylat aláírásához az engedélyben feltüntetett jogkör alapján: — 5 év gyakorlat, vagy — 3 év gyakorlat szükséges, ha a pályázó szakirányú felsőfokú végzettséggel rendelkezik. 1.6.4.2. Szakterületre korlátozott szakszolgálati engedély esetén szakszolgálati engedélyben feltüntetett jogkör alapján: — 3 év gyakorlat, vagy — 2 év gyakorlat szükséges, ha a pályázó szakirányú felsőfokú végzettséggel rendelkezik. 1.6.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja meg az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.6.6. Folyamatosság: A jogosított tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie az engedélyesnek. 1.6.7. Hosszabbítás 1.6.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 1.6.7.2. Az engedélyesnek elméleti tanfolyamon kell részt vennie és vizsgáznia kell a típussal, vállalati eljárásokkal szabályzatokkal kapcsolatos változásokból, valamint „Emberi tényezők” ismeretekből. 1.6.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.6.8. Jogosultság: Sikeres vizsga alapján az engedélyes jogosult a szakszolgálati engedélyben meghatározott típuson vagy kategóriában jogosításának megfelelő szaktevékenységet végezni, és az elvégzett munkát minősíteni, amely kiterjed: — légijármű-szerelő munkájának irányítására, minősítésére; — nagyjavítás, felújítás irányítására, ellenőrzésére, minősítésére, — minőség-ellenőrzésre. 1.7. Berendezésre korlátozott I-es típusú minősítő képesítés megszerzésének és hosszabbításának feltételei: 1.7.1. Életkor: betöltött 21. életév. 1.7.2. Iskolai végzettség: Az adott „C” szakterületnek megfelelő szakirányú középfokú végzettség. 1.7.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a hatóság által jóváhagyott, ATA 104 Level IV—V. szerinti ismeret azon „C” szakterületen előírt tananyagból, amelyre a pályázó a szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — jóváhagyott magyar nyelvű karbantartási dokumentáció hiányában a karbantartási nyelv megfelelő szintű, igazolt ismerete (állami vagy azzal egyenértékű nyelvvizsga, illetve hatósági nyelvvizsga). 1.7.4. Tapasztalat: A gyakorlati idő az önálló munkavégzésig nem lehet kevesebb, mint 3 év. A gyakorlat ideje felsőfokú szakirányú végzettség esetében 1 évre, repülőgép szerelő/műszerész végzettség és repülőgép szerelői/műszerészi gyakorlat esetén 2 évre csökkenthető. 1.7.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.7.6. Folyamatosság: A jogosított tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie az engedélyesnek. 1.7.7. Hosszabbítás 1.7.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 1.7.7.2. Az engedélyesnek elméleti tanfolyamon kell részt vennie és vizsgáznia kell az adott „C” szakterülethez tartozó berendezésekkel, vállalati eljárásokkal szabályzatokkal kapcsolatos változásokból, valamint „Emberi tényezők” ismeretekből. 1.7.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.7.8. Jogosultság: Sikeres vizsga alapján az engedélyes jogosult: A szakszolgálati engedélyben meghatározott „C” szakterületi jogosításának megfelelő szaktevékenységet végezni, amely kiterjed: 2001/13. szám — adott „C” szakterület alá tartozó berendezések önálló karbantartására, javítására, — a berendezések műszaki ellenőrzésére, — a berendezések minősítésére. 1.8. Légijármű-szerkezet javító, korlátozott I-es típusú minősítő képesítés megszerzésének és hosszabbításának feltételei: 1.8.1. Életkor: betöltött 21. életév. 1.8.2. Iskolai végzettség: Az adott „C20” szakterületnek megfelelő szakirányú középfokú végzettség. 1.8.3. Szakismeret: A pályázónak hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — a hatóság által jóváhagyott, ATA 104 Level IV—V. szerinti ismeret azon „C20” szakterületen előírt (C20/1 esetében légijárműtípushoz kötött) tananyagból, amelyre az a pályázó a szakszolgálati engedély kiadását kéri, — szabályzatismeret, — üzemeltetési és karbantartási ismeret, — emberi tényezők ismeret, — jóváhagyott magyar nyelvű karbantartási dokumentáció hiányában a karbantartási nyelv megfelelő szintű, igazolt ismerete (állami vagy azzal egyenértékű nyelvvizsga, illetve hatósági nyelvvizsga). 1.8.4. Tapasztalat: A gyakorlati idő az önálló munkavégzésig nem lehet kevesebb, mint 3 év. A gyakorlat ideje felsőfokú szakirányú végzettség esetében 1 évre, repülőgép szerelő végzettség és repülőgép szerelői gyakorlat esetén 2 évre csökkenthető. 1.8.5. Gyakorlati vizsga: A gyakorlati idő leteltével a karbantartó szervezet gyakorlati vizsga keretében igazolja meg az engedélyes kellő jártasságát az önálló munkavégzéshez. Gyakorlati vizsgáztatásra csak a légiközlekedési hatóság által felhatalmazott személy jogosult. Sikeres vizsga esetén a vizsgajegyzőkönyvet a szakszolgálati engedély kérelemhez kell csatolni. 1.8.6. Folyamatosság: A jogosított tevékenység során az érvényességi időn belül 6 hónapnál hosszabb kihagyás esetén ismeretfelújító elméleti vizsgát kell tennie az engedélyesnek. 1.8.7. Hosszabbítás 1.8.7.1. A karbantartó szervezet igazolja, hogy az engedélyes a szakszolgálati engedélyének érvényességi ideje alatt a képesítésnek megfelelő folyamatos munkát végzett. 1.8.7.2. Az engedélyesnek elméleti tanfolyamon kell részt vennie és vizsgáznia kell az adott „C20” szakterülethez tartozó szerkezetekkel, vállalati eljárásokkal szabályzatokkal kapcsolatos változásokból, valamint „Emberi tényezők” ismeretekből. 1.8.7.3. A képesítés meghosszabbító elméleti tanfolyamot és vizsgáztatást a légiközlekedési hatóság jóváhagyásával a karbantartó szervezet végzi. 1.8.8. Jogosultság: Sikeres vizsga alapján az engedélyes jogosult: A szakszolgálati engedélyben meghatározott „C20” szakterületi jogosításának megfelelő szaktevékenységet végezni, amely kiterjed: — adott „C20” szakterületek alá tartozó légijármű szerkezeti elemek önálló karbantartására, javítására, — a légijármű szerkezeti elemek ellenőrzésére, — a légijármű szerkezeti elemek minősítésére.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes